রাতের শহরে দুষ্কৃতী তাণ্ডব। অভিযোগ, গতকাল রাতে বটতলা থানার মজসিদ বাড়ি রোডের বাসিন্দা চন্দন ভদ্রর বাড়িতে হামলা চালায় একদল দুষ্কৃতী। অকথ্য গালিগালাজ করার পর বাড়ির দুটি সিসিটিভি খুলে নিয়ে চলে যায় বলে অভিযোগ। খবর পেয়ে ঘটনাস্থলে পৌছয় পুলিস। অভিযোগ, পুলিসের সামনেই চন্দন ভদ্রকে গুলি করে খুনের হুমকি দেয় দুষ্কৃতীরা।
 ওয়েব ডেস্ক: রাতের শহরে দুষ্কৃতী তাণ্ডব। অভিযোগ, গতকাল রাতে বটতলা থানার মজসিদ বাড়ি রোডের বাসিন্দা চন্দন ভদ্রর বাড়িতে হামলা চালায় একদল দুষ্কৃতী। অকথ্য গালিগালাজ করার পর বাড়ির দুটি সিসিটিভি খুলে নিয়ে চলে যায় বলে অভিযোগ। খবর পেয়ে ঘটনাস্থলে পৌছয় পুলিস। অভিযোগ, পুলিসের সামনেই চন্দন ভদ্রকে গুলি করে খুনের হুমকি দেয় দুষ্কৃতীরা। এরপরই দুষ্কৃতীদের হটিয়ে দেয় পুলিস। অভিযোগ ফের রাত সাড়ে দশটা নাগাদ বাড়ি লক্ষ্য করে ইট ছোড়ে। বাধা দিতে গেলে আক্রান্ত হন চন্দন বাবুর স্ত্রীও। যদিও গোটা ঘটনাটিকে তৃণমূলের গোষ্ঠীদ্বন্দ্ব বলেই দাবি করেছেন পেশায় ব্যবসায়ী ও তৃণমূল কর্মী চন্দন ভদ্র। সতেরো নম্বর ওয়ার্ডের কাউন্সিলর মোহন কুমার গুপ্তার ভাই জয় গুপ্তাই এই হামলার নেতৃত্ব দিয়েছেন বলে অভিযোগ।